OSNOVNA ŠKOLA BISTRA

Poljanica Bistranska

Bistranska 30

10298 Donja Bistra

ŠKOLSKI ODBOR

KLASA:602-03/21-01/08

URBROJ:238-30-01-21-02

U Poljanici Bistranskoj, 30. rujna 2021. godine

ZAPISNIK 5. SJEDNICE ŠKOLSKOG ODBORA

održane 28. rujna 2021. godine u zbornici OŠ Bistra

Prisutni: Ljiljana Popovački Račić, Sandra Škrlin, Božidar Glas, Natalija Dubravec, Josipa Meštrović Špoljar

Odsutni: Antonija Matić- opravdala svoj izostanak

Ostali: Eduard Kovačević- ravnatelj, Vjekoslava Špoljar Kurek-tajnik Škole i zapisničar

Sjednica je započela u 18:15 sati.

Predsjednica Školskog odbora je pozdravila sve prisutne, te predložila slijedeći

D N E V N I R E D

**-**Verifikacija zapisnika sa prošle sjednice

1. Usvajanje dnevnog reda

2. Rasprava i prihvaćanje Kurikula Osnovne škole Bistra za školsku godinu 2021./2022.

3. Rasprava i prihvaćanje Godišnjeg plana i programa rada Osnovne škole Bistra za školsku godinu 2021./2022.

4. Donošenje odluke po natječaju za radno mjesto:

-UČITELJ/ICA FIZIKE - 1 izvršitelj/ica, neodređeno, nepuno radno vrijeme (32 sata tjedno)

5. Donošenje odluke po natječaju za radno mjesto:

-UČITELJ/ICA PRIRODE I BIOLOGIJE-1 izvršitelj/ica, određeno, puno radno vrijeme

6. Donošenje odluke po natječaju za radno mjesto:

- UČITELJ/ICA MATEMATIKE-1 izvršitelj/ica, određeno, nepuno radno vrijeme (20 sati tjedno)

7. Donošenje odluke po natječaju za radno mjesto:

- UČITELJ/ICA NJEMAČKOG JEZIKA-1 izvršitelj/ica, određeno, nepuno radno vrijeme (13 sati tjedno)

8. Donošenje odluke po natječaju za radno mjesto:

- UČITELJ/ICA RAZREDNE NASTAVE ( u produženom boravku)-1 izvršitelj/ica, određeno, puno radno vrijeme

9. Donošenje odluke po natječaju za radno mjesto:

- TAJNIK/TAJNICA ŠKOLE – 1 izvršitelj/ica, određeno, nepuno radno vrijeme (20 sati tjedno)

10. Razno

Ad.1.

Predloženi dnevni red je jednoglasno usvojen.

Zapisnik s prošle sjednice jednoglasno je usvojen.

Ad.2.

Ravnatelje je napomenuo kako se Kurikul OŠ Bistra i Godišnji plan i program rada OŠ Bistra nalaze na web stranici OŠ Bistra. Primjerci Godišnjeg plana i programa rada OŠ Bistra, dani su članovima Školskog odbora na uvid.

Ravnatelj je objasnio kako je i Kurikul i Godišnji plan i program rada OŠ Bistra, prihvaćen na sjednici Učiteljskog vijeća. U Kurikulu su obuhvaćena sva događanja, obilježavanja, izleti, terenske nastave i dr. koja su bila integrirana prijašnjih godina prije pojave Covida-19.

Predsjenica Školskog odbora je otvorila raspravu o Kurikulu. Nije bilo pitanja, niti prijedbi. Gospođa Josipa Meštrović Špoljar zamolila je ubuduće slanje svih materijala članovima Školskog **odbora.**

**KurIkul Osnovne škole Bistra, prihvaćen je s 5 glasova za, te 1 glas suzdržan.**

Ad.3.

Godišnji plan i program rada sadrži na samom početku brojčano stanje učenika, ove školske godine imamo 584 učenika, ali i jedan razredni odjel više u odnosu na prošlu školsku godinu. Broj učenika u prijevozu ove godine, imamo 191 učenika u prijevozu, a Zagrebačka županija financira poseban prijevoz trojici učenika, koji stanuju u području prema naselju Jakovlje. Nadalje imamo 29 učenika s posebnim potrebama. Sadržava i podatke o djelatnicima, plan rada stručnih suradnika, ravnatelja, tajništva, računovodstva, kao i pomočno-tehničkog osoblja. Plan dežurstva, trenutačno ne odgovara stvarnoj situaciji, ali u slučaju ukidanja mjera Stožera Civilne zaštite, sadržani plan dežurstva postat će aktualan. Razrađena je plan događanja po danima, ali je Godišnji plan i program podložan izmjenama ovisno o situaciji sa virusom Covid -19.

Imamo i jednu pripravnicu-socijalnu pedagogicu zaposlenu na temelju mjera HZZO-a.

Nakon otvaranja rasprave, članovi Školskog odobra nisu imali niti pitanja niti primjedbe vezane uz predloženi Godišnji plan i program rada OŠ Bistra za školsku godinu 2021./2022.

**Godišnji plan i program rada OŠ Bistra prihvaćen je s 5 glasova za i 1 suzdržanim glasom.**

Gospođa Dubravec je obrazložila razlog zbog čega je suzdržana. Navela je da se na sjednici Vijeća nije raspravljalo o Kurikulumu i Godišnjem planu i programu rada OŠ Bistra.

Ravnatelj je odgovorio kako roditelji mogu svoja pitanja i primjedbe slati mu putem maila, a u slučaju potrebe može se sazvati još jedna sjednica Vijeća roditelja.

Ad.4.

Ravnatelj je objasnio da je povjerenstvo u sastavu: Božica Šaban, Domagoj Sironić, Zdenka Radić i ravnatelj prisustvovalo i ocjenjivalo kandidate prema svim raspisanim natječajima.

Prema raspisanom natječaju za radno mjesto učitelj/učiteljica fizike na neodređeno, nepuno radno vrijeme (32 sata) tjedno pristiglo je pet zamolbi.

Ravanteljev je prijedlog da se na radno mjesto učitelja/učiteljice fizike na neodređeno, nepuno radno vrijeme (32 sata) tjedno zaposli profesorica fizike Anamarija Godinić Maković.

**Školski odbor dao je jednoglasnu suglasnost da se na radno mjesto učitelja/učiteljice fizike na neodređeno, nepuno radno vrijeme (32 sata) tjedno zaposli profesorica fizike Anamarija Godinić Maković.**

Ad.5**.**

Prema raspisanom natječaju za učitelja/učiteljice prirode i biologije na određeno, puno radno vrijeme pristigle su 4 zamolbe.

Povjerenstvo je nakon obavljenih razgovora najvećim brojem bodova ocjenilo Matiju Opašića, kolegu koji je već u našoj Školi bio zaposlen na radnom mjestu profesorice Ričko za vrijeme korištenja rodiljnog dopusta. Ravnatelj je izrazio zadovoljstvo radom Matije Opašića.

Prijedlog je ravnatelja da se na radno mjesto učitelja/učiteljice prirode i biologije na određeno, puno radno vrijeme zaposli Matija Opašić.

**Školski odbor dao je jednoglasnu suglasnost da se na radno mjesto učitelja/učiteljice prirode i biologije na određeno, puno radno vrijeme zaposli Matija Opašić.**

Ad.6.

Prema raspisanom natječaju za učitelja/učiteljice matematike na neodređeno, nepuno radno vrijeme (20 sati tjedno) pristigle su 3 zamolbe, niti jedan od kandidata ne udovoljava uvjetima iz natječaja.

Na navedenom radnom mjestu zaposlena je Iva Stojić, koja je najavila odlazak iz naše Škole, zbog zapošljavanja u drugoj Školi. Ivi Stojić sporazumnim raskidom radni odnos prestaje 1. listopada ove godine.

Slijedom navedenog morat ćemo raspisivati novi natječaj za popunu radnog mjesta učitelja matematike na neodređeno, nepuno radno vrijeme (20 sati tjedno).

Ad.7.

Prema raspisanom natječaju za učitelja njemačkog jezika na određeno, nepuno radno vrijeme (13 sati tjedno) pristigla je jedna zamolba, sveučilišne prvostupnice engleskog jezika Zvonimire Fegić.

Prijedlog je ravnatelja da se na radno mjesto učiteljice njemačkog jezika na određeno, nepuno radno vrijeme (13 sati tjedno) zaposli Zvonimira Fegić.

**Školski odbor je dao jednoglasnu suglasnost da se na radno mjesto učiteljice njemačkog jezika na određeno, nepuno radno vrijeme (13 sati tjedno) zaposli Zvonimira Fegić.**

Ad.8.

Prema raspisanom natječaju za radno mjesto učitelja/učiteljice razredne nastave (učiteljica u boravku) na određeno, puno radno vrijeme pristiglo je 6 zamolbi, od toga 5 kandidat zadovoljavaju uvjete iz natječaja.

Prijedlog je ravnatelja da se na navedeno radno mjesto zaposli Doritheja Grgić koja je u napšj Školi bila zaposlena na zamjeni za učiteljicu u PŠ Jablanovec, a prošle školske godine bila je zaposlena u našoj Školi na zamjeni za rodiljni dopust učiteljice u matičnoj školi u Poljanici.

**Školski odbor dao je jednoglasnu suglasnost ravnatelju da se na radno mjesto učiteljice razredne nastave (učiteljice u boravku) na određeno, puno radno vrijeme zaposli Dorotheja Grgić.**

Ad.9.

Prema raspisanom natječaju za radno mjesto tajnika/tajnice Škole na određeno, nepuno radno vrijeme (20 sati tjedno) pristigle su tri zamolbe. Niti jedna kandidatkinja ne udovoljava uvjetima iz natječaja.

Na natječaj se javila i Tea Žlebački koja je zaposlena u našoj Školi na određeno, nepuno radno vrijeme u računovodstvu, koje je u svom poslovanju i povezano s radnim mjestom tajnika Škole.

Gospođa Žlebački u nekoliko navrata uspješno je obavljala poslove u tajništvu Škole za vrijeme privremene nesposobnosti tajnice Škole, a ugovorom do 60 dana zaposlena je nakon odlaska tajnika Romeo Vincelja u drugu Školu.

Prijedlog je ravnatelja da se na radno mjesto tajnika/tajnice Škole na određeno, nepuno radno vrijeme zaposli Tea Žlebački.

**Školski odbor dao je jednoglasnu suglasnost da se na radno mjesto tajnika/tajnice Škole zaposli Tea Žlebački.**

Ad.10.

Ravnatelj je rekao kako će za sljedeću školsku godinu pripremiti izvješće o sigurnosti u OŠ Bistra.

Napomenuo je kako će Grad Zaprešić finacirati izradu projekta, kao i izradu video nadzor u PŠ Jablanovec.

Gospođa Dubravec je postavila pitanje o postavljanju aplikacije za nadzor računala u informatičkoj učioni.

Gospodin Glas je odgovorio kako su kolegice iz informatike i on uveli metodu praćenja mjesta sjedenja svakog pojedinog učenika, te upisivanja njegove aktivnosti na računalu.

Pitanja i prijedloga nije bilo sjednica Školskog odbora je završila je u 19 sati.

Zapisničarka: Predsjednica Školskog odbora:

Vjekoslava Špoljar Kurek Ljiljana Popovački Račić